दूसरी जाति के लड़के से प्यार करने पर परिवार वाले थे नाराज
Karnataka Murder Kolar Bangarapet Taluka Murder Case बेंगलुरु..कर्नाटक में बंगापेट तालुक के बोडागुर्की गांव में मंगलवार को एक पिता ने अपनी 20 साल की बेटी की हत्या कर दी। लड़की दूसरी जाति के लड़के से प्यार करती थी।
कर्नाटक में बंगारपेट तालुक के बोडागुर्की गांव में मंगलवार को एक पिता ने अपनी 20 साल की बेटी की हत्या कर दी। दूसरी जाति के लड़के से प्यार करने को लेकर परिवार वाले नाराज थे। प्रेमिका की हत्या की सूचना मिलने पर प्रेमी ने भी ट्रेन के आगे कूद कर खुद की जान ले ली। पुलिस ने बुधवार को इसकी जानकारी दी।
पुलिस ने बताया कि आरोपी पिता को गिरफ्तार कर लिया गया है। मामले की जांच की जा रही है।
पिता ने बेटी की हत्या कर शव को पंखे से लटकाया
पुलिस के मुताबिक, कोलार गोल्ड फील्ड्स के बंगारपेट के रहने वाले कृष्णमूर्ति का अपनी बेटी कीर्ति के साथ अक्सर झगड़ा होता था। वह 24 साल के गंगाधर से शादी करना चाहती थी।
मंगलवार सुबह को भी कृष्णमूर्ति ने एक बार फिर कीर्ति को गंगाधर के साथ अपने रिश्ते को खत्म करने के लिए मनाने की कोशिश की थी। दोनों के बीच इसे लेकर झगड़ा हुआ। झगड़ा इतना बढ़ गया कि कृष्णमूर्ति ने कीर्ति की गला दबाकर हत्या कर दी।
उन्होंने बताया कि हत्या को आत्महत्या दिखाने के लिए उसके शव को पंखे से लटका दिया था।
हत्या की सूचना मिलने पर प्रेमी ने की खुदकुशी
पुलिस ने बताया कि गंगाधर राजमिस्त्री का काम करता था। जब कीर्ति की मौत के बारे में उसे पता चला तो वो खुद को संभाल नहीं पाया। उसने पास के रेलवे ट्रैक पर जाकर ट्रेन के सामने छलांग लगा दी, जिससे उसकी मौके पर ही मौत हो गई।
यह खबर भी पढ़ें...
छत्तीसगढ़ में लव ट्रायंगल में 3 सुसाइड, 2 प्रेमियों की एक ही प्रेमिका; तीनों ने प्यार के चलते दी जान
छत्तीसगढ़ के सरगुजा में लव ट्रायंगल में दो युवक और एक नाबालिग लड़की ने आत्महत्या कर ली। इसमें दोनों युवक एक ही लड़की से प्यार करते थे, लेकिन लड़की उस युवक से प्यार करती थी, जिसने 40 दिन पहले फांसी लगाकर आत्महत्या कर ली थी। पूरी खबर पढ़ें...